கேள்வி: பெல்காம் எல்லைப் பிணக்கு பற்றி விளக்கவும்.
பதில்: File:Suvarna Vidhana Soudha.jpg]] பெலகாவி எல்லைப் பிணக்கு அல்லது பெல்காம் எல்லைப் பிணக்கு (Belagavi border dispute or Belgaon border dispute) கர்நாடகா மாநிலத்தில் உள்ள பெல்காம் மாவட்டம், கர்நாடகா-மகாராட்டிரம் மாநில எல்லையில் உள்ளது. பெல்காம் மாவட்டத்தில் மராத்தி மொழி பெரும்பான்மை மக்கள் பேசுகின்றனர். 15 ஆகஸ்டு 1947க்கு முன்னர் பிரித்தானிய இந்தியாவின் ஆட்சியில் பம்பாய் மாகாணம் கீழ் பெல்காம் மாவட்டம் இருந்தது. மாநில மறுசீரமைப்புச் சட்டம், மராத்தி மொழி பெரும்பான்மையாக பேசும் பெல்காம் மாவட்டம், புதிதாக நிறுவப்பட்ட மைசூர் இராச்சியம் (தற்போது கர்நாடகா) இணைக்கப்பட்டது. மகாராட்டிரா அரசின் கோரிக்கையின் படி, இந்திய அரசு பெல்காம் மாவட்ட உரிமைப் பிணக்கு குறித்து விசாரணை நடத்த 5 சூன் 1960 அன்று நீதியரசர் மகாஜன் தலைமையில் மகாராட்டிரா மற்றும் கர்நாடகா மாநிலங்கள் சார்பில் நான்கு உறுப்பினர் குழுவை நியமித்தது. இருப்பினும் பெல்காம் மாவட்ட உரிமை/எல்லைப் பிரச்சனை குறித்து ஒப்பந்தம் ஏதும் எட்டப்படவில்லை. கர்நாடகா அரசு தற்போது பெல்காம் மாவட்டம் உள்ளது உள்ளபடி இருக்க வற்புறுத்தியது. மேலும் பெல்காம் பகுதிகள் கர்நாடகத்தின் பகுதி என நிலைநாட்டுவதற்கு கர்நாடக அரசு பெல்காம் நகரத்தில் சுவர்ண சட்டமன்றக் கட்டிடம், பெல்காம் 11 அக்டோபர் 2012 அன்று நிறுவியது.
கேள்வி: பெல்காம் எல்லைப் பிணக்கு - மகாஜன் ஆணையத்தின் அறிக்கை என்பது என்ன?
பதில்: பெல்காம் நகரத்திற்கு மகாராட்டிரா அரசு உரிமை கோருவதற்கு ஆணையம் மறுத்தது. ஆணயத்தின் கருத்துக்கள்: மகாஜன் ஆணயத்தின் முக்கியப் பரிந்துரைகள்: # பெல்காம் நகரம் தொடர்ந்து கர்நாடகாவில் இருக்க வேண்டு. # சோலாப்பூர், அக்கல்கோட், ஜத்தா உள்ளிட்ட 247 கிராமங்கள் கர்நாடகாவின் பகுதியாக இருத்தல் வேண்டும் # நிப்பானி, கானாபூர் மற்றும் நந்தகாட்,உள்ளிட்ட 264 கிராமங்கள் மகாராட்டிரா மாநிலத்தின் பகுதியாக இருத்தல் வேண்டும். # காசர்கோடு (கேரளா) கர்நாடகாவின் பகுதியாக இருத்தல் வேண்டும். மகாஜன் ஆணையத்தின் பரிந்துரைகள் மகாராட்டிரம் மற்றும் கேரள அரசுகள் ஏற்க மறுத்தன.
கேள்வி: பெல்காம் எல்லைப் பிணக்கு - ஆணையத்தின் அறிக்கைக்கு எதிராக மகாராட்டிரா அரசின் வாதங்கள் பற்றி விளக்கவும்.
பதில்: 1951 மக்கள் தொகை கணக்கெடுப்பின் படி, மராத்தி மொழி பேசும் அதிகம் பேசப்படும் பகுதிகள் அடிப்படையில் பெல்காம் எல்லைப் பிணக்கை தீர்க்கக் கோரியது. (அடைப்புக் குறிக்குள் கன்னடம் பேசுபவர்கள் %) * பெல்காம் நகரம்: 60% (18.8%) * ஷாகாப்பூர்: 57.0% (33.2%) * பெல்காம் பாசறை: 33.6% (20.6%) * பெல்காம் புறநகரம்: 50.9% (21.8%) மகாஜன் அறிக்கையில் மராததி மொழி அதிகம் பேசும் பெல்காம் நகரத்தைச் சுற்றி, அனைத்துப் பகுதிகளிலும் கன்னடம் மொழி அதிகம் பேசும் பகுதிகள் உள்ளது என சுட்டிக்காட்டியது. பெல்காம் பகுதியில் மராத்தி மொழி கல்வி நிறுவனங்கள் அதிகம் உள்ளதாகவும், மகாஜன் ஆணயத்தின் பரிந்துரைகள் பெல்காம் எல்லைப் பிணக்கிற்கு இறுதியானது அல்ல மகாராட்டிரா அரசியல் தலைவர்கள் கருத்து தெரிவித்தனர்.